# data[].attributes.body
Hamasin terrorihyökkäyksen jäljiltä paljon kuolon uhreja

israelissa surmansa saanut yli 900 ihmistä (Gaza, Kibbutsi, Be,ern)

Gazan alueelle suljettu jopa 2 milj ihmistä

Hamasilla panttivankeja joiden avulla he kiristävät

# data[].attributes.attachment_link.title
Israelissa ja Gazassa lasketaan kuolleita ja pelätään tulevaa

# data[].attributes.attachment_link.description
Gazan alueen palestiinalaiset etsivät tiukkaan suljetulla aluella suojaa Israelin ilmaiskuilta YK:n kouluista.

# data[].attributes.body
Israel katkaisi alueelta veden, ruokakuljetukset ja sähkön.

on annettu evakuointikäsky, moni alueen asukas ei kuitenkaan tiedä, minne paeta.

Maat ei ota vastaan siviilejä

Israelin mukaan ainakin 120 ihmistä siepattiin panttivangiksi. Hyökkäyksessä kuoli ainakin 1 300 ihmistä. (hamasin isku)

Konflikti on levinnyt myös naapurimaiden puolelle. Israel teki viikonlopun aikana ilmaiskun Syyriassa sijaitsevalle lentokentälle.

# data[].attributes.attachment_link.readable_text
WHO:n mukaan sairaalapotilaiden pakottaminen evakuoitumaan voi olla kuolemantuomio. New York Timesin mukaan Israelin operaatio on viivästynyt sääolosuhteiden vuoksi.

Tuhansia palestiinalaisia on lähtenyt pakoon Gazan eteläosaan, mutta moni ei kuitenkaan tiedä, minne paeta. Kuva: Mahmud Hams / AFP

Humanitaarisen kriisin pelko Gazassa kasvaa. Israel katkaisi alueelta veden, ruokakuljetukset ja sähkön, mikä on tehnyt monien alueella olevien siviilien tilanteesta hankalan.

Israel on antanut yli miljoonan ihmisen asuttamaan Gazan pohjoisosaan evakuointikäskyn. Tuhansia palestiinalaisia onkin lähtenyt pakoon Gazan eteläosaan.

- Tilanne on katastrofaalinen. Emme ole syöneet, emme ole nukkuneet. Emme tiedä mitä tehdä. Olen asettanut luottoni Jumalaan, sanoi uutistoimisto AFP:lle Jumaa Naser, joka oli paennut Gazan pohjoisosasta vaimonsa, äitinsä ja seitsemän lapsensa kanssa.

Israelin armeijan tiedottaja Jonathan Conricus sanoi CNN:lle, että Israel aloittaa operaation, kun siviilit ovat poistuneet alueelta. Se on myös ilmoittanut käynnistävänsä veden ja sähköt vasta sen jälkeen, kun äärijärjestö Hamas vapauttaa viime viikolla kidnappaamansa ihmiset.

Evakuointireitit eivät turvallisia

Vaikka alueen asukkaille on annettu evakuointikäsky, moni alueen asukas ei kuitenkaan tiedä, minne paeta.

Le Monde -lehden Jerusalemin kirjeenvaihtaja Clothilde Mraffko kirjoittaa, että useilla gazalaisilla ei ole mitään paikkaa minne paeta. Osa on myös pelännyt poistua kodeistaan jatkuvien pommitusten vuoksi, eikä kaikilla ole käytössä autoa.

Le Monde kirjoittaa myös, että Israel on iskenyt palestiinalaisten evakuointikuljetuksia vastaan. Palestiinalaisviranomaisten mukaan ainakin 70 kuoli ja 200 haavoittui perjantaina Salah al-Dinin tiellä tapahtuneessa iskussa.

Brittilehti Guardian kirjoittaa, että Israel olisi pommittanut myös "turvallisiksi" väitettyjä poistumisreittejä.

Lehti perustaa tietonsa palestiinalaisten ihmisoikeusjärjestön keräämiin satelliittikuviin ja sosiaalisen median kuviin.

Naapurimaa Egypti ei myöskään ole suostunut avaamaan Gazan ja Egyptin rajalla sijaitsevaa rajanylityspistettä.

WHO: Sairaaloiden evakuoiminen on kuolemantuomio

Tuhansien sairaalapotilaiden pakottaminen evakuoitumaan jo täysiin sairaaloihin Gazan eteläosaan voi olla kuolemantuomio sairaille ja haavoittuneille, varoitti Maailman terveysjärjestö WHO lausunnossaan.

WHO kertoo lausunnossa tuomitsevansa jyrkästi Israelin toistuvat määräykset evakuoida 22 sairaalaa, joissa hoidetaan yli 2 000 potilasta Gazan pohjoisosassa. Terveysjärjestön mukaan pakkoevakuointi pahentaa entisestään humanitaarista ja kansanterveydellistä katastrofia.

Joitakin potilaita hoidetaan WHO:n mukaan terveydenhoitolaitosten käytävillä sekä niiden ulkopuolella ympäröivillä kaduilla sairaalavuoteiden puutteen takia. Järjestön mukaan Gazan eteläosan terveydenhoitolaitokset eivät pysty vastaamaan potilaiden määrän dramaattiseen kasvuun.

Terveydenhuollon työntekijät joutuvat lausunnon mukaan valitsemaan, hylkäävätkö he kriittisesti sairaat potilaat, vaarantavatko he oman turvallisuutensa pysyessään sairaalassa vai vaarantavatko he potilaidensa hengen yrittämällä siirtää heitä laitoksiin, joilla ei ole kapasiteettia vastaanottaa lisää potilaita.

Lisäksi kymmenet tuhannet ihmiset Gazan pohjoisosassa etsivät suojaa sairaaloiden avoimista tiloista ja niiden ympäristöissä, sillä sairaaloita pidetään turvapaikkoina. Näin ihmiset myös järjestön mukaan suojelevat sairaaloita mahdollisilta hyökkäyksiltä.

- Myös heidän henkensä ovat vaarassa, kun terveyslaitoksia pommitetaan, WHO kirjoittaa lausunnossa.

Israel valmistautuu iskemään

Israel alkoi valmistella maahyökkäystä sen jälkeen, kun Gazaa hallitsevan äärijärjestö Hamasin taistelijat pääsivät yllättämään maan turvallisuusviranomaiset hyökkäämällä Israeliin viime viikon lauantaina.

Israelin mukaan ainakin 120 ihmistä siepattiin panttivangiksi. Hyökkäyksessä kuoli ainakin 1 300 ihmistä.

New York Times kertoo lähteisiinsä nojaten, että Israelin maaoperaation oli määrä alkaa tänä viikonloppuna. Se kuitenkin viivästyi sääolosuhteiden vuoksi.

Konflikti on levinnyt myös naapurimaiden puolelle. Israel teki viikonlopun aikana ilmaiskun Syyriassa sijaitsevalle lentokentälle.

Tänään Israel kertoi tehneensä iskuja Libanonissa vastaiskuna Libanonista tehdylle tulitukselle.

# data[].attributes.attachment_link.title
Humanitaarinen tilanne Gazassa kaoottinen - monet siviilit eivät tiedä, minne paeta

# data[].attributes.attachment_link.description
WHO:n mukaan sairaalapotilaiden pakottaminen evakuoitumaan voi olla kuolemantuomio. New York Timesin mukaan Israelin operaatio on viivästynyt sääolosuhteiden vuoksi.

# data[].attributes.body
Israel on julistanut Gazaan saarron, joka estää niin tavaroiden kuin ihmistenkin liikkumisen.

Mikään paikka Gazassa ei ole turvallinen, UNRWA sanoo.

# data[].attributes.attachment_link.title
Gazalaisten hätään ehdittiin jo luvata helpotusta, mutta raja näyttääkin pysyvän kiinni – alueella on pulaa jopa ruumispusseista

# data[].attributes.attachment_link.description
Epätoivoisesti kaivatut avustuskuljetukset odottavat Egyptissä pääsyä Gazaan, mutta sekä Israel että Hamas ovat kiistäneet tiedon Rafahin rajanylityspaikan avaamisesta.

# data[].attributes.body
Gazaa hallitseva Hamas-terroristijärjestö on ilmoittanut tavoitteekseen Israelin tuhoamisen.

Israelin tiedustelupalvelun ja asevoimien tavoitteena on yleisellä tasolla havaita ennakolta maahan kohdistuvat turvallisuusuhat ja torjua ne. Tässä epäonnistuttiin

Koska Hamas pääsi yllättämään Israelin erittäin voimakkaan armeijan, on armeijan, samoin kuin pääministeri Netanjahun, nyt näytettävä voimaa palauttaakseen uskottavuutensa.

# data[].attributes.attachment_link.title
Mistä Gazan sodassa on kysymys – 5 kysymystä ja vastausta

# data[].attributes.attachment_link.description
Ovatko Gazassa ja Israelissa käytävän sodan syyt jääneet hämäriksi? Nämä viisi kysymystä ja vastausta kertovat, mistä siinä on kyse.

# data[].attributes.body
propaganda on olennainen osa Israelin ja Hamasin konfliktia.

Israelin propagandan ytimessä on, että juutalaisille eivät saa toistua toisen maailmansodan tapahtumat. Siksi Israelin vahvuutta ja juutalaisvaltion suvereniteettia korostetaan.

Hamasin viestiä levitetään pääasiassa sosiaalisessa

Hamasin viestintä on hajanaista, jonka vuoksi ei ole selvää, mikä on sen virallinen kanta ja kuka viestejä välittää.

Israel tekee sitä ammattitaidolla, jota Hamasilla ei ole lainkaan.

kuvia ja videoita, joiden väitetään kertovan tapahtumista Gazassa.

toimittajat eivät pääse Gazaan, koska Israel ei myönnä heille lupia.

Vaikka Hamas on toistuvasti ampunut raketteja Israeliin, laajasti levinneessä videossa sotatilanne ei ole todellinen.

# data[].attributes.attachment_link.title
Lähi-idässä ilma on sakeana propagandasta – tällaista materiaalia Israelin ja Hamasin välisestä sodasta levitetään nyt somessa

# data[].attributes.attachment_link.description
Sosiaalisen median alustoilla leviää paljon harhaanjohtavaa tietoa ja valheellisia väitteitä veriseksi Gazan sodaksi äityneestä Israelin ja Hamasin konfliktista.

# data[].attributes.body
Suomalaisia jumissa Gazassa

On järkyttävää, että olemme tilanteessa, jossa käsillä on syvä humanitäärinen kriisi, eikä apua saada toimitettua

Gazan alueen palestiinalaiset ovat täysin riippuvaisia kansainvälisestä humanitäärisestä avusta. Se, että Egyptin ja Gazan raja pysyy kiinni tarkoittaa viivästyksiä avustuskuljetuksiin.

# data[].attributes.attachment_link.readable_text
Gazassa olevat suomalaiset odottavat yhä pääsyä pois alueelta. Humanitäärinen kriisi alueella syvenee.

Suomen Ramallahin-edustuston päällikkö Päivi Peltokoski vahvistaa, ettei Gazasta Egyptiin johtavaa Rafahin raja-asemaa avata tänään avustuskuljetuksille.

Gazan rajanylityspaikka ei avaudu tänään, Suomen Ramallahin-edustuston päällikkö Päivi Peltokoski vahvistaa Ylelle.

Peltokoski sai tiedon perjantaiaamuna Israelin viranomaisilta.

- Etelä-Gazassa olevien suomalaisten tilanne ei ole viime päivinä muuttunut. Muutamia Suomen kansalaisia on ollut viikon verran rajan tuntumassa odottamassa. Kaikki ovat pysyneet terveinä, mutta ruokaa ja vettä on vähän saatavilla, Peltokoski sanoo Ylelle.

Egyptiläislähteet kertoivat eilen, että Rafahin rajanylityspaikka olisi määrä avata tänään perjantaina, amerikkalainen CNN uutisoi.

Myös Yhdysvaltain presidentti Joe Biden on maininnut perjantain mahdollisena avautumispäivänä.

Rekat odottavat rajalla

Lääkärit Ilman Rajoja -järjestön Suomen toiminnanjohtaja Linda Konate kuvailee ongelmalliseksi, että Gazassa on tällä hetkellä vain yksi rajanylityspaikka, josta apua voidaan toimittaa siviileille.

- On järkyttävää, että olemme tilanteessa, jossa käsillä on syvä humanitäärinen kriisi, eikä apua saada toimitettua, Konate sanoo Ylelle.

Hän korostaa, että raja on saatava auki nopeasti ja sen ylittämisestä on tehtävä turvallista.

Kartalla Gazan kaista ja Wadi Gazan jokiuoma. Kuva: Harri Vähäkangas / Yle, MapCreator, OpenStreetMap

Gazan alueen palestiinalaiset ovat täysin riippuvaisia kansainvälisestä humanitäärisestä avusta. Se, että Egyptin ja Gazan raja pysyy kiinni tarkoittaa viivästyksiä avustuskuljetuksiin.

Maailman terveysjärjestön (WHO) pääjohtaja Tedros Adhanom Ghebreyesus sanoi torstaina, että Rafahin rajanylityspaikka on saatava auki avustuskuljetuksille mahdollisimman pian.

WHO:n mukaan Egyptin ja Gazan rajalla pitkä rekkajono odottaa pääsyä rajan yli. Rekoissa on palestiinalaisten kipeästi tarvitsemia lääkkeitä, vedenpuhdistimia, peittoja ja elintarvikkeita.

Humanitääristä apua kuljettavat rekat eivät pääse rajan yli. Israel on julistanut Gazaan saarron, joka estää tavaroiden ja ihmistenkin liikkumisen rajan yli.

Biden yritti Israel-vierailunsa aikana neuvotella rajan avaamisesta avustuskuljetuksille. Bidenin johdolla sovittiin 20 rekan päästämisestä rajan yli.

Tilannetta Gazassa heikentää se, että Israel on 13 päivän ajan tehnyt toistuvia ilmaiskuja alueelle kostoksi terroristijärjestö Hamasin aloittamasta hyökkäyksestä.

Tiet ovat vaurioituneet Israelin pommituksissa, ja ne täytyy korjata ennen liikenteen avaamista.

YK:n alainen Maailman ruokaohjelma (WFP) kertoi tällä viikolla, että sen avustussaattue on odottanut Gazan rajalla päiväkausia, mutta se ei kykene ylittämään rajaa turvallisesti.

WFP kertoo saattueen kuljettavan ruokalastia, joka riittäisi lähes 500 000 ihmiselle viikon ajaksi.

Israelin iskussa kotinsa menettäneet gazalaiset asuvat nyt pakolaisleirillä Khan Younisissa

Humanitäärinen kriisi syvenee

WFP varoitti tiistaina, että Gazan ruokavarannot ovat loppumassa. WFP:n lausunnon mukaan Gazassa on arvioiden mukaan ruokaa enää 4-5 päiväksi. Ruoka on loppumassa Gazasta ensi viikkoon mennessä, YK on varoittanut.

YK on tällä viikolla varoittanut toistuvasti vesipulasta Gazassa.

YK:n mukaan suurin osa alueen asukkaista on vailla puhdasta vettä. YK:n mukaan alueelle pitää saada polttoainetta veden pumppaamiseksi kaivoista muuten taudit voivat alkaa levitä alueella nopeasti.

- Viimeisenä keinonaan ihmiset käyttävät murtovettä maatalouskaivoista, mikä aiheuttaa vakavaa huolta tautien leviämisestä, YK lausunnossa sanotaan.

Yli miljoona ihmistä on paennut kodeistaan Gazassa 7. lokakuuta leimahtaneen konfliktin jälkeen.

Israelin mukaan yli 1 400 israelilaista on kuollut Hamasin hyökkäyksessä. Palestiinalaisten terveysviranomaisten mukaan yli 3 700 ihmistä on kuollut Israelin vastaiskuissa. Lisäksi tuhansia ihmisiä on haavoittunut.
Lähde: AFP

# data[].attributes.attachment_link.title
Rafahin rajanylityspaikka ei avaudu tänään - tuhannet ihmiset odottavat pääsyä pois Gazasta, josta on loppumassa vesi ja ruoka

# data[].attributes.attachment_link.description
Gazassa olevat suomalaiset odottavat yhä pääsyä pois alueelta. Humanitäärinen kriisi alueella syvenee.

# data[].attributes.body
Israelin armeija kertoi tehneensä 150 iskua Gazaan ja tappaneensa yhden Hamasin komentajista.

Gazan asukkaiden keskuudessa pommitus on johtanut kaaokseen, sillä puhelinlinjat ja internetyhteydet on katkaistu, ja siten yhteyttä läheisiin on ollut mahdoton saada.

Turkin presidentti Erdoğan vaati lauantaina Israelia jälleen lopettamaan iskut Gazaan.

# data[].attributes.attachment_link.readable_text
Israelin armeija kertoi tehneensä 150 iskua Gazaan ja tappaneensa yhden Hamasin komentajista.

Israelin armeija kertoo iskeneensä 150 maanalaiseen kohteeseen Gazan alueen pohjoisosassa viime yön aikana.

Armeijan lausunnon mukaan iskut kohdistuivat "terroristien tunneleihin, maanalaisiin taistelutiloihin ja muuhun maanalaiseen infrastruktuuriin. Tämän lisäksi useita Hamasin terroristeja tapettiin".

Armeija kertoi jo aikaisemmin surmanneensa yhden äärijärjestö Hamasin komentajista, joka johti järjestön taistelijoiden ilma- ja lennokki-iskuja Israeliin.

- Yön aikana Israelin hävittäjät iskivät Asem Abu Rakabaan, Hamasin ilmaiskujen johtajaan. Abu Rakaba vastasi Hamasin lennokeista, riippuliitimistä, ilmatiedustelusta ja ilmapuolustuksesta. Hän otti osaa lokakuun 7. päivän joukkomurhan suunnitteluun ja komensi terroristeja, jotka soluttautuivat Israeliin riippuliitimillä. Hän oli myös vastuussa lennokkihyökkäyksistä Israelin armeijan valvontapisteisiin, Israelin asevoimat kirjoitti viestipalvelu X:ssä.

Israelin armeijan mukaan sen joukot ja panssarivaunut pysyvät toistaiseksi Pohjois-Gazassa.

Britannian yleisradioyhtiö BBC:n silminnäkijän mukaan viime yön pommitus Gazassa oli mittakaavaltaan ennennäkemätön ja aiheutti asukkaissa kaaosta ja paniikkia.

Tietoliikenne katkaistu kokonaan

Gazan asukkaiden keskuudessa pommitus on johtanut kaaokseen, sillä puhelinlinjat ja internetyhteydet on katkaistu, ja siten yhteyttä läheisiin on ollut mahdoton saada.

Myös monet avustusjärjestöt, kuten Maailman terveysjärjestö WHO ja Lääkärit ilman rajoja -järjestö ovat kertoneet menettäneensä yhteyden Gazassa oleviin työntekijöihinsä. Lisäksi lukuisat mediat ovat kertoneet menettäneensä yhteyden Gazassa oleviin toimittajiin ja yhteyshenkilöihin.

Erdoğan: "Lopettakaa hulluus"

Turkin presidentti Recep Tayyip Erdoğan vaati lauantaina Israelia jälleen lopettamaan iskut Gazaan.

- Israelin pommitukset Gazassa kiihtyivät viime yönä. Jälleen kerran niiden kohteena olivat naiset, lapset ja viattomat siviilit ja ne pahensivat meneillään olevaa humanitaarista kriisiä. Israelin on välittömästi päätettävä tämä hulluus ja lopetettava hyökkäys, Erdoğan kirjoitti viestipalvelu X:ssä.

Myös Hamasin sieppaamien panttivankien omaiset vaativat armeijalta selitystä läheistensä kohtalosta. Hamasin hallussa on yli 220 panttivankia.

- Kukaan sotahallintoon kuuluva ei ole vaivautunut tapaamaan perheitä ja selittämään yhtään mitään, tai kertomaan vaarantaako maaoperaatio Gazassa pidettävien 229 panttivangin hengen, omaisia edustava ryhmä kirjoitti.

# data[].attributes.attachment_link.title
Viime yö koetteli Gazaa - tuhoisimmat iskut kolmeen viikkoon

# data[].attributes.attachment_link.description
Israelin armeija kertoi tehneensä 150 iskua Gazaan ja tappaneensa yhden Hamasin komentajista.

# data[].attributes.body
Gazan kaupungin täydellinen valtaaminen ja Hamasin kitkeminen pois alueelta vie kuukausia

Israel ei aloittanut maahyökkäystä voimakkaalla ja laajalla ensi-iskulla vaan pikemminkin hivuttautumalla pikku hiljaa syvemmälle Gazaan.

Palestiinalaiset lähteet kertovat, että Israelin asevoimat on tehnyt maanantaiaamuna raskaita ilma- ja tykistöiskuja Gazan kaistan pohjoisosaan.

Israel sanoo iskeneensä yli 600 kohteeseen vuorokauden sisällä.

iskuja on tehty sairaaloiden lähelle

# data[].attributes.attachment_link.readable_text
Israel aloitti viikonloppuna maahyökkäyksensä Gazaan, arvioivat Ylelle everstiluutnantti Juha Mäkelä Puolustusvoimien tutkimuslaitoksesta ja Maanpuolustuskorkeakoulun apulaissotilasprofessori Juha Kukkola.

Israelin armeijan yksiköt tunkeutuivat Gazan kaistaleelle alueen pohjoisosasta alkaen. Selvä merkki maahyökkäyksen alkamisesta on se, että Israelin joukot eivät ole enää vetäytyneet Gazan alueelta ja pyrkivät laajentamaan hyökkäystään asteittain, Mäkelä kuvailee.

Israel ei aloittanut maahyökkäystä voimakkaalla ja laajalla ensi-iskulla vaan pikemminkin hivuttautumalla pikku hiljaa syvemmälle Gazaan.

Mäkelän mukaan tämä johtuu siitä, että Gaza on laaja asutuskeskus, eikä sinne voi hyökätä siten, että terroristijärjestö Hamasiin voitaisiin vaikuttaa pitkien ampumaetäisyyksien päästä.

Kukkolan mukaan todennäköisesti Israel pyrkii eristämään Hamasin taistelijat Gazan alueen pohjoisosassa, ja sen jälkeen menemään rakennetuille alueille, joita on jo isoilta osin pommitettu.

- Eteneminen tulee olemaan todella hidasta alueen luonteen takia. Jalkaväen pitää mennä ensin, mutta jalkaväki ei pärjää ilman tulitukea ja panssarivaunujen tukea.

Palestiinalaiset lähteet kertovat, että Israelin asevoimat on tehnyt maanantaiaamuna raskaita ilma- ja tykistöiskuja Gazan kaistan pohjoisosaan. Israel sanoo iskeneensä yli 600 kohteeseen vuorokauden sisällä.

Israelin asevoimat sanoi maanantaina, että sen joukot ovat tappaneet viime yön aikana kymmeniä palestiinalaisia asemiehiä Gazan taisteluissa. Myös palestiinalainen terroristijärjestö Hamas sanoi, että se on käynyt raskaita taisteluja Israelin joukkoja vastaan Gazan pohjoisosassa.

Silminnäkijöiden mukaan kymmeniä Israelin panssarivaunuja on vyörynyt Gazan kaupungin laitamille, kertoo uutistoimisto AFP.

Israelin asevoimien tiedottaja Daniel Hagari kehotti jälleen palestiinalaisia siviilejä siirtymään etelään "turvallisemmalle alueelle".

- Laajennamme vähitellen maatoimintaa ja joukkojemme laajuutta Gazan kaistalla, Hagari sanoi AFP:n mukaan.

Taisteluja taloissa ja tunneleissa

Edessä on kaupunkisota, jossa taistellaan kortteli ja talo kerrallaan. Se on aikaa vievää ja miesvoimaa kuluttavaa taistelua, Mäkelä sanoo.

- Jokainen vallattu talo ja kortteli pitää varmistaa. Se tarkoittaa sitä, että sinne pitää jättää sotilaita varmistamaan, että Hamas ei kykene valtaamaan niitä uudestaan.

Mäkelän mukaan Gazan alueella oleva tunneliverkosto on yksi lisäulottuvuus taistelukenttään.

Israel on kouluttanut ammattisotilaita käymään tunnelistaisteluja Hamasia vastaan.

Israelilaissotilaat tappoivat useita Hamasin asemiehiä, kun nämä olivat tulossa ulos maanalaisista tunneleista lähellä Erezin rajanylityspaikkaa, Israelin asevoimat kertoi sunnuntaina.

"Israel pyrkii viipalointitaktiikkaan"

Everstiluutnantti Mäkelä sanoo, että alkuvaiheen taisteluissa on ollut havaittavissa, että Israel pyrkii tuhoamaan Hamasin keskeisiä asejärjestelmiä kuten panssarintorjuntaohjuksia. Sen jälkeen se pystyy etenemään panssareilla syvemmälle Gazaan.

- Sitten vastassa on ainoastaan rynnäkkökivääritaistelijoita. Heidän kitkeminen pois tunneleista ja asuinrakennuksista on aikaa vievää, mutta Israelilla on teknologinen ylivoima tässä suhteessa.

Israel pyrkii hyödyntämään hyökkäyksessään viipalointitaktiikkaa, arvioi Juha Mäkelä.

Käytännössä viipalointi tarkoittaa sitä, että Israel pyrkii jakamaan Gazan sektoreihin ja ottamaan ne haltuunsa pala palalta. Silloin esimerkiksi Hamasin panssarintorjuntapartiot eivät kykene siirtymään Gazan sisällä tukemaan alueita, joissa taisteluja käydään.

Palestiinalaismedia: Iskuja sairaaloiden lähelle

Israelin viikonlopun ilmaiskut osuivat lähelle Gazan kaupungissa sijaitsevia Shifan ja al-Qudsin sairaaloita, kertoo palestiinalainen media. Uutistoimisto Reuters ei ole voinut itsenäisesti vahvistaa palestiinalaismedian kertomia tietoja.

Israelin viranomaiset käskivät sunnuntaina evakuoida välittömästi al-Qudsin sairaalan, jonne on hakeutunut suojaan noin 14 000 ihmistä.

Potilaita täynnä olevien sairaaloiden evakuoiminen on mahdotonta ilman, että potilaiden henki vaarantuisi, sanovat sekä avustusjärjestö Palestiinan punainen puolikuu ja Maailman terveysjärjestö WHO.

Israel syyttää Hamasia siitä, että terroristijärjestö on sijoittanut komentokeskuksiaan ja muuta sotilaallista infrastruktuuria Gazan sairaaloihin. Hamas on kiistänyt Israelin syytökset.

Palestiinalaiset viranomaiset sanovat, että noin 50 000 ihmistä olisi hakeutunut suojaan Shifan sairaalaan. Väitettä ei ole voitu vahvistaa riippumattomista lähteistä.

Maahyökkäyksen jalkoihin jäävät siviilit ovat MPKK:n Kukkolan mukaan suuri haaste Israelille.

- Ymmärtääkseni paine Israelia kohtaan on niin kova tällä hetkellä, että Israel ei tarkoituksellisesti pyri iskemään siviilikohteisiin tai kohteisiin joissa on paljon siviilejä.

Everstiluutnantti Juha Mäkelä toteaa, että sairaalat, moskeijat ja koulut ovat sodan oikeussäännöissä kiellettyjä kohteita iskuille. Hänen mukaansa tässä on kuitenkin syytä muistaa, että terroristijärjestö Hamas on aiemminkin hyödyntänyt niitä asevarastoina ja komentopaikkoina.

Mäkelän mukaan sodan oikeussäännöt ovat yksiselitteiset siinä mielessä, että jos vastapuoli väärinkäyttää näitä kohteita, niin niistä tulee laillisia maaleja.

- Hamasin taktiikka käyttää siviilejä ihmiskilpinä aiheuttaa sen tilanteen, että vääjäämättä näissä taisteluissa tulee myös viattomia sivullisia uhreja.

Hamasin kontrolloimat Gazan terveysviranomaiset sanoivat maanantaina, että 8 306 ihmistä on kuollut sodan aikana. Viranomaisten mukaan heistä 3 457 on alaikäisiä. Lukuja ei ole voitu vahvistaa riippumattomista lähteistä.

Tämä tiedetään uhrilukujen laskemisesta Gazassa

Gazan uhriluvut ilmoittaa Gazan terveysministeriö, joka työskentelee Hamasin hallinnon alaisuudessa.

Koska Israel ei päästä Gazaan ulkomaisia toimittajia tai järjestöjen työntekijöitä, lukuja ei pystytä riippumattomasti vahvistamaan.

Terveysministeriö eroaa Hamasin hallinnoimista poliittisista- ja puolustuselimistä. Ministeriössä on paljon Länsirantaa hallitsevan, maltillisemman Fatah-järjestön palkkaamia työntekijöitä.

Gazan sairaalojen hallintohenkilökunnan mukaan jokainen sairaalaan saapunut, haavoittunut ja kuollut kirjataan sairaalan omaan tietokantaan, joka jaetaan terveysministeriölle. Uutistoimisto AP on nähnyt kuvakaappauksia näistä taulukoista.

Terveysministeriö kerää tietoja haavoittuneista ja kuolleista myös muista lähteistä kuten hyväntekeväisyysjärjestö Punaiselta puolikuulta

Gazan terveysministeriön luvut eivät sisällä tietoja siitä, missä uhri on kuollut tai haavoittunut. Ne eivät myöskään erittele taistelijoita ja siviilejä.

Israel ei tunnusta palestiinalaishallinnon ilmoittamia uhrilukuja, mutta ei myöskään tarjoa omia arvioitaan Gazassa kuolleiden määrästä.

Viime aikoina eniten epäilyksiä on herättänyt lokakuun puolivälissä tapahtuneen räjähädyksen uhrimäärä gazalaisessa al-Ahlin sairaalassa. Hamas on ilmioittanut sen uhrimääräksi 471. Yhdysvaltalaiset tiedustelulähteet arvioivat luvun paljon pienemmäksi.

Aiemmissa Israelin ja Hamasin välisissä sodissa Gazan terveysministeriön ilmoittamat luvut ovat eronneet vain hieman YK:n jälkikäteen julkaisemien raporttien luvuista. Vuonna 2014 ministeriö raportoi, että kuolleita palestiinalaisia oli yhteensä 2 310. YK:n raportin mukan heitä oli 2251. Vuonna 2021 luvut olivat 260 ja 256.

Viestintäyhteyksiä poikki

Israelin julistama "sodan toinen vaihe" on edennyt pitkälti piilossa julkisuudelta. Israelin joukot ovat edenneet yön pimeydessä ja viestintäyhteydet Gazassa on katkaistu.

Viestintäyhteyksien katkeaminen on haitannut merkittävästi Israelin ilmaiskuissa haavoittuneiden palestiinalaisten pelastusoperaatioita.

Juha Mäkelä sanoo, että normaaliin sotilasoperaatioon kuuluu esimerkiksi puhelin- ja nettiyhteyksien lamauttamista.

- Ei haluta antaa Hamasin terroristeille mahdollisuutta liikennöidä mobiiliverkon välityksellä, ja yrittää siirtää omia vahvistuksia niille alueille, minne Israel on menossa.

Mäkelä arvioi, että Israel pyrkii toimimaan yöllä, koska sen sotilailla on käytössään pimeännäkölaitteet. Hamasin toimintakyky pimeällä on heikompi.

Israelin kyky sietää tappioita on avoin kysymys

Kaupunkisodassa Israelin asevoimat tulee kokemaan miehistötappioita. On kysymysmerkki, kuinka suuria tappioita Israel tulee sietämään.

Mäkelän mukaan Israel pyrkii hyökkäämään siten, että se minimoi kaikki mahdolliset riskit ja käyttää teknistä ja miesylivoimaa Hamasia vastaan.

Israelin sotilaallinen ja poliittinen johto on valmistellut yleistä mielipidettä siihen, että tappioita on luvassa, Mäkelä sanoo. Hänen mukaansa aika näyttää, nousevatko israelilaiset vastustamaan sotaa.

- Tällä hetkellä maaoperaatiolla on Israelin kansan tuki ja se nähdään oikeutettuna. Moni tukee sitä, että Hamasin sotilaallinen kyky pitää täydellisesti eliminoida.

Mäkelä ja Kukkola arvioivat, että Gazan kaupungin täydellinen valtaaminen ja Hamasin kitkeminen pois alueelta vie kuukausia. Pahimmassa tapauksessa taistelut voivat venyä hyvin pitkälle. Poliittinen ja diplomaattinen aikaikkuna ei välttämättä riitä Israelille, jos se etenee hitaasti, toteaa Kukkola.

- Paine voi kasvaa niin kovaksi, että vaihtoehdoiksi voi jäädä joko pysäyttää hyökkäys tai sitten tehdä se nopeasti voimalla loppuun. Ja silloin tulee tappioita ja siviiliuhreja.

YK:n turvallisuusneuvoston on määrä saada maanantaina tietoa Gazan humanitaarisesta tilanteesta. 15-jäseninen neuvosto on äänestänyt neljä kertaa kahden viime viikon aikana Gazan sotaan liittyvästä päätöslauselmaluonnoksesta. Yksikään äänestys ei ole mennyt läpi.
Lähteet: AFP, Reuters
- Uskoisin, että Israel pyrkii ennen mahdollista tulitauon alkua etenemään niin pitkälle kuin se vain kykenee, Mäkelä sanoo.

# data[].attributes.attachment_link.title
Israel aloitti maahyökkäyksen Gazaan viikonloppuna - sotilasasiantuntija selittää, miksi hyökkäys alkoi vaivihkaa

# data[].attributes.attachment_link.description
Gazan kaupungin täydellinen valtaaminen ja Hamasin kitkeminen pois alueelta vie kuukausia, arvioi suomalainen sotilasasiantuntija.

# data[].attributes.body
YK:n arvion mukaan Gazassa kuolleista tuhansista ihmisistä 70 prosenttia on naisia ja lapsia.

kolmessa viikossa lapsia on kuollut enemmän kuin missään toisessa konfliktissa viimeisen yli kolmen vuoden aikana.

Alue on täysin humanitaarisen avun varassa, ja siviilien kärsimys lisääntyy päivä päivältä.

# data[].attributes.attachment_link.readable_text
YK:n arvion mukaan Gazassa kuolleista tuhansista ihmisistä 70 prosenttia on naisia ja lapsia. Kuvat uhreista ovat rajuja, mutta raakuus ei ole sodan raportoinnissa itseisarvo.

Gazan sodan lapsiin kohdistuva julmuus on mykistävää: kolmessa viikossa lapsia on kuollut enemmän kuin missään toisessa konfliktissa viimeisen yli kolmen vuoden aikana. Sota on lapsiuhreissa mitattuna verisin maailman konflikti sitten vuoden 2019.

YK:n palestiinalaispakolaisten avustusjärjestö UNRWA arvioi maanantaina, että Gazassa kuolleista jopa 70 prosenttia on lapsia ja naisia. Lasten osuus on Pelastakaa lapset -järjestön mukaan yli 40 prosenttia.

Gazan koko väestöstä noin puolet on lapsia.

Terroristijärjestö Hamasin alaisen Gazan terveysministeriön keskiviikon arvion mukaan ainakin 8 800 ihmistä on kuollut Israelin vastaiskuissa Gazan kaistalla 7. lokakuuta alkaneen sodan aikana. Lapsia uhreista on yli 3 600.

Israelin mukaan kaikkiaan yli 1 400 israelilaista on kuollut Hamasin aloittaman hyökkäyksen seurauksena.

Kaiken edellä mainitun lisäksi Gazan humanitaarinen tilanne on äärimmäisen heikko.

YK:n mukaan kolmasosa Gazan kaistan sairaaloista ei ole toimintakunnossa. Gazan terveysministeriön viimeisimmän tiedon mukaan 130 terveydenhuollon työntekijää on kuollut, ja 15 sairaalaa ja 32 terveyskeskusta on pois toiminnasta. Lisäksi sähkökatkot sekä pula polttoaineesta ja lääkintätarvikkeista vaivaavat gazalaisia sairaaloja.

Alue on täysin humanitaarisen avun varassa, ja siviilien kärsimys lisääntyy päivä päivältä.

Ylen visuaalisen journalismin tuottajan Tatu Blomqvistin kommentti: Sodan väkivaltainen todellisuus välittyy kuvista

Tiedonvälitystehtäväämme kuuluu, että näytämme, mitä sodassa tapahtuu.

Totuudenmukaiseen sotauutisointiin kuuluvat myös kuolleet ja vammautuneet ihmiset, joista merkittävä osa on ollut Gazassa ja Israelissa siviilejä ja lapsia.

Kuvilla on uutisoinnissa tärkeä rooli, sillä ne toimivat todisteina tapahtumista ja tekevät ihmisten kokemuksista ymmärrettävämpiä. Numeroiden takana on yksilöitä.

Jokainen julkaisupäätös tehdään kuitenkin harkiten ja sille täytyy olla vankat journalistiset perusteet. Meille on tärkeää, että nämä perusteet ovat ymmärrettäviä myös yleisölle.

Käymme päivittäistä keskustelua kuvien ja videoiden julkaisusta, emmekä ole aina yksimielisiä. Kuvat vaikuttavat katsojiin eri tavoin, eivätkä kaikki halua nähdä kaikkea sitä, mitä joku toinen kokee tärkeäksi.

Sotakuvien julkaisu vaatii ylipäätään paljon harkintaa, sillä kuvallista disinformaatiota ja propagandaa on liikkeellä valtavasti. Journalistien työ on Gazassa äärimmäisen vaikeaa ja kuviin, kuten kaikkiin tietoihin, täytyy suhtautua kriittisesti.

Journalistin ohjeet ja omat journalistiset periaatteemme toimivat selkänojana päätöksille. Ne vaativat meiltä hienotunteisuutta uhreista uutisoitaessa ja muistuttavat, että alaikäisten kohdalla harkinnan on oltava erityisen tarkkaa.

Kuvia on käytettävä linjamme mukaisesti uhrien, niin elävien kuin kuolleiden, ihmisarvoa kunnioittaen. Tästä syystä emme julkaise kuvia, joissa kuolleen kasvot näkyisivät tunnistettavasti. Emme myöskään julkaise tarpeettoman yksityiskohtaisia kuvia ihmisten kärsimistä vammoista.

Nyt meneillään olevan sodan äärellä olemme keskustelleet paljon siitä, milloin on sopivaa julkaista kuva hädissään olevasta lapsesta. Tässäkin asiassa yksityiskohdat merkitsevät. Onko lapsi aikuisen sylissä vai yksin? Osaammeko kertoa yleisölle, mitä lapselle tapahtui seuraavaksi?

Päätimme esimerkiksi jättää julkaisematta videon, jossa kuvataan hätääntyneen lapsen kasvoja läheltä samalla, kun häntä kaivetaan esiin tuhoutuneen talon raunioista. Julkaisimme kuitenkin videot, jossa samankaltaisessa tilanteessa olevasta lapsesta näkyy vain käsi ja jossa pelastettua lasta kuljetetaan hoitoon. Olemme myös julkaisseet kuvia kuolleista.

Sodan raaka ja väkivaltainen todellisuus välittyy uutiskuvissa ja videoissa siis jatkossakin, mutta harkitusti. Kuten journalistin ohjeissa sanotaan: Journalisti on vastuussa ennen kaikkea lukijoilleen, kuulijoilleen ja katselijoilleen. Yleisöllä on oikeus saada tietää, mitä maailmassa tapahtuu.

Ylen väkivaltaisten kuvien julkaisuperiaatteet

1. Väkivaltaisten kuvien näyttäminen vaatii aina vakavaa harkintaa ja vankat journalistiset perusteet. Kuvia on käytettävä uhrien ihmisarvoa kunnioittaen ja hienovaraisuutta noudattaen.

2. Kuolleen ihmisen näyttäminen on aina poikkeus, jonka konteksti ja perusteet täytyy avata myös yleisölle.

3. Jos julkaisemme kuvan kuolleesta henkilöstä, ei hän saa olla tunnistettavissa, eikä hänen vammojaan tule näyttää yksityiskohtaisesti.

4. Varsinaista, käynnissä olevaa, uhriin kohdistuvaa väkivaltaa tai tappamista ei pääsääntöisesti näytetä. Tästäkin on vakaan journalistisen harkinnan perusteella voitava tehdä poikkeus, jos tilanne sitä vaatii. Päätökset tällaisesta poikkeuksesta tehdään aina sisältöpäällikön ja päätoimittajan kanssa.

Aihetta käsitellään myös keskiviiikkona illalla Kulttuuricocktail Livessä.

# data[].attributes.attachment_link.title
Gazan sodassa on poikkeuksellisen paljon siviiliuhreja - näillä periaatteilla Yle valitsee, miten raakoja kuvia sodasta näytetään

# data[].attributes.attachment_link.description
YK:n arvion mukaan Gazassa kuolleista tuhansista ihmisistä 70 prosenttia on naisia ja lapsia. Kuvat uhreista ovat rajuja, mutta raakuus ei ole sodan raportoinnissa itseisarvo.

# data[].attributes.body
Taistelut Gazan kaupungista siirtyvät uudelle tasolle, sillä kaupungin alla sijaitsevassa tunnelistossa on sotilaiden lisäksi israelilaisia panttivankeja.

Israel pyrkii Gazan kaistan katkaisulla paloittelemaan alueen ja estämään Hamasia lähettämästä lisäjoukkoja eteläosasta pohjoiseen

tunneliverkostot

siviilit ei pääse sodan jaloista

# data[].attributes.attachment_link.readable_text
Taistelut Gazan kaupungista siirtyvät uudelle tasolle, sillä kaupungin alla sijaitsevassa tunnelistossa on sotilaiden lisäksi israelilaisia panttivankeja.

Israel saartaa nyt Gazan kaupungin aluetta. Kuva: EPA-EFE

Israel kertoi eilen sunnuntaina, että sen joukot ovat edenneet Gazan rannikolle ja katkaisseet Gazan kaistan kahteen osaan, pohjoiseen ja etelään. Gazan kaupungin Israel oli saartanut jo aiemmin.

Israel pyrkii Gazan kaistan katkaisulla paloittelemaan alueen ja estämään Hamasia lähettämästä lisäjoukkoja eteläosasta pohjoiseen. Näin arvioi everstiluutnantti Juha Mäkelä Puolustusvoimien tutkimuslaitoksesta.

Nyt Israel alkaa Mäkelän arvion mukaan hiljalleen kuristaa Gazan kaupungin saartorengasta ja tunkeutua kaupungin sisään. Sota siis siirtyy seuraavaan vaiheeseen eli kaupunkisotaan.

- Silloin taistellaan asutuskeskuksissa. Se on hidasta ja kuluttavaa ja varmasti molemmin puolin tappioluvut myös kasvavat, sanoo Mäkelä. Hyökkäämisestä tulee Israelille vaikeampaa, ja joukot yrittävät saada kaupunkia haltuunsa kortteli korttelilta.

Kaupunkisotaan siirtyminen muuttaa Israelin asemaa. Kun Israel vielä rakensi saartoaan, se pystyi hyödyntämään sotilaallista teknologista ylivoimaansa, kuten panssarivaunuja, helikoptereita ja lennokkeja.

- Nyt kun aletaan mennä kaupunkiin sisään kapeille kaduille, missä rakennukset antavat suojaa puolustajalle, eteneminen ei enää voi tapahtua panssaroidussa ajoneuvoissa. Sinne joutuu menemään jalkaväki edellä tunnustelemaan tuhottavia kohteita, sanoo Mäkelä.

Mäkelän mukaan puolustajalla on nyt suhteellinen etu, sillä se on pystynyt valmistelemaan taistelupesäkkeitä ja paikkoja, joista se voi käyttää panssarintorjuntaohjuksia ja hidastaa näin hyökkääjän etenemistä.

Israelin saartorenkaan hän kuitenkin uskoo pitävän.

- Israelilla on kuitenkin tekninen ylivoima ja sillä on paljon reservejä, Mäkelä sanoo.

3. marraskuuta ja 20. lokakuuta otetuista satelliittikuvista pystyy erottamaan Israelin raskaan kaluston jälkiä rajalta Välimeren rannalle asti.

Sotilaita tunneleihin vain hyvästä syystä

Gazan kaupungin alla on tiettävästi laaja tunnelisto, jota Hamas on rakentanut pitkään.

Mäkelän mukaan tunnelistot tarkoittavat maan alle louhittuja erilaisia laajoja tiloja ja komentokeskuksia, jotka liittyvät toisiinsa kapeita tunneleita pitkin.

- Niitä Israel ei ole kyennyt tykistöllä tai ilmavoimilla tuhoamaan.

Syvimmät saattavat olla jopa 70 metrin syvyydessä.

Israelin joukot ylittämässä Gazan rajaa tänään maanantaina. Kuva: Menahem Kahana / AFP

Israelin armeijaa pyrkii tyhjentämään ja tutkimaan tunneleita sitä mukaa kun se etenee.

- Ehdoin tahdoin sinne ei varmasti sotilaita lähetetä - vaan jos kyetään, tunnelit koetetaan ehkä räjäyttää, tai sitten pyritään savustamaan Hamasin taistelijat maan pinnalle, sanoo Mäkelä.

Tilannetta vaikeuttaa se, että Hamas tiettävästi pitää panttivankejaan tunnelistossa. Mäkelän arvion mukaan panttivankeja on Gazan alueella vielä noin 150.

- Se tekee operaatiosta vaarallisemman. On hyvin paljon mahdollista, että tunneliverkostoon joudutaan joka tapauksessa tunkeutumaan.

Mäkelä ei usko, että Israel uhraa sotilaitaan tunneleihin, jollei panttivankien pelastaminen tai jokin muu vaativa tehtävä sitä vaadi.

Hänestä on selvää, että jatkossa lähitaisteluissa voittaa nopein ja se, jolla on enemmän kokemusta.

- Se vaatii kokemusta, rohkeutta ja oikeanlaista aseistusta.

Kuva: Harri Vähäkangas / Yle, MapCreator, OpenStreetMap

Siviilit eivät ehkä pääse sodan jaloista

Yhdysvaltalaisten viranomaislähteiden mukaan Gazan pohjoisosissa on edelleen noin 350 000 ihmistä, vaikka Israel on toistuvasti kehottanut siviilejä lähtemään lentolehtisin ja tekstiviestein.

Mäkelän mukaan siviilien tilanne on ristiriitainen. Heidän lähtöään pohjoisesta vaikeuttaa kolme asiaa.

- Ihmiset eivät uskalla jättää kotejaan sen takia, että he pelkäävät, että jos he evakuoituvat, he eivät pääse enää ikinä takaisin.

He pelkäävät ehkä sitä, että kodit joko tuhotaan tai sitten joku muu ottaa ne haltuunsa. Osalla puolestaan on sukulaisia Hamasin riveissä ja he haluavat jäädä auttamaan heitä.

Kolmas syy on Mäkelän mukaan se, että Hamasin taistelut perustuvat siihen, että se käyttää siviilejä ihmiskilpinä. Pois ei siis pääse, sillä Hamas ei sitä salli.

Gazan pohjoisosassa sijaitsee useita sairaaloita, joiden tilanne on jo aiemmin ollut vaikea esimerkiksi energiapulan vuoksi. BBC kertoi Israelin pommitusten katkaisseen sunnuntaina tietoliikenneyhteydet, minkä takia ihmiset eivät voi esimerkiksi hälyttää ambulansseja apuun.

Mäkelän mukaan humanitaarinen tilanne on pahentunut saarron alettua.

- Tässäkin mielessä humanitäärinen tulitauko olisi tarpeen. Paljon on puhuttu siitä, että Egyptikään ei ole valmis avaamaan Rafahin ylityspaikkaa etelässä ja päästämään ihmisiä Egyptin puolelle.

Hän arvioi, että siviilejä voisi auttaa se, että kansainvälinen yhteisö jatkaa painostamista ja pyrkii neuvottelemaan kaikkien osapuolten kanssa, jotta siviilejä saataisiin evakuoitua pois alueelta. Muita mahdollisuuksia hän ei näe siviilien tilanteen parantamisen.

Israelin armeijan mukaan armeija sallii edelleen siviilien lähteä Gazan pohjoisosista humanitaarista käytävää pitkin.

# data[].attributes.attachment_link.title
Israel sanoo halkaisseensa Gazan kahtia, ja nyt sodan luonne muuttuu

# data[].attributes.attachment_link.description
Taistelut Gazan kaupungista siirtyvät uudelle tasolle, sillä kaupungin alla sijaitsevassa tunnelistossa on sotilaiden lisäksi israelilaisia panttivankeja.